KOMISIJOS REGLAMENTAS (EB) Nr. 230/2009
2009 m. kovo 19 d.
iš dalies keičiantis Reglamentą (EB) Nr. 382/2005, nustatantį Tarybos reglamento (EB) Nr. 1786/2003 dėl bendro sausųjų pašarų rinkos organizavimo taikymo išsamias taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1782/2003, nustatantį bendrąsias tiesioginės paramos schemų pagal bendrą žemės ūkio politiką taisykles ir nustatantį tam tikras paramos schemas ūkininkams bei iš dalies keičiantį reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (1), ypač į jo 71 straipsnio 2 dalies antrą pastraipą,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (2), ypač į jo 90 straipsnį kartu su 4 straipsniu,
kadangi:
(1)
Pagal Komisijos reglamento (EB) Nr. 382/2005 (3) 18 straipsnį laikotarpis, per kurį perdirbimo įmonė turi pateikti paraišką gauti paramą už Reglamento (EB) Nr. 1234/2007 86 straipsnyje nurodytų sausųjų pašarų sektoriaus produktus, numatytas paskutinį kiekvienų prekybos metų, kurie baigiasi kovo 31 d., mėnesį ir trunka tik 15 dienų, o kitų prekybos metų mėnesių atveju šis laikotarpis trunka 45 dienas. Siekiant išvengti dėl tokio trumpo laikotarpio kylančių administracinių problemų, minėtas laikotarpis turėtų būti pratęstas iki balandžio 30 d.
(2)
Todėl Reglamentas (EB) Nr. 382/2005 turėtų būti atitinkamai iš dalies pakeistas.
(3)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 382/2005 18 straipsnio 3 dalis pakeičiama taip:
„3. Nukrypstant nuo 1 dalies, paraiškos pagalbai gauti konkrečiais prekybos metais negali būti pateiktos vėliau kaip balandžio 30 d. nuo tų prekybos metų pabaigos, išskyrus force majeure atvejus ar nepaprastąsias aplinkybes.“
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. kovo 19 d.